KOMMISSIONENS BESLUTNING

af 21. december 1994

om anmodning om tilbagebetaling af antidumpingtold opkraevet paa import af visse CD-afspillere med oprindelse i Japan (Amroh BV, PIA HiFi)

(94/992/EF)

KOMMISSIONEN FOR DE EUROPAEISKE FAELLESSKABER HAR -

under henvisning til traktaten om oprettelse af Det Europaeiske Faellesskab,

under henvisning til Raadets forordning (EOEF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europaeiske OEkonomiske Faellesskab (1), senest aendret ved forordning (EF) nr. 522/94 (2), saerlig artikel 16, og

ud fra foelgende betragtninger:

I. PROCEDURE

(1) Mellem maj 1992 og juli 1993 indgav Amroh BV og PIA HiFi, som begge er uafhaengige importoerer med hjemsted i henholdsvis Weesp (Nederlandene) og Weiterstadt (Tyskland), ni anmodninger om tilbagebetaling af endelig antidumpingtold, som indfoertes ved Raadets forordning (EOEF) nr. 112/90 (3), paa visse CD-afspillere med oprindelse i Japan og betaltes paa import fra maj 1992 til juni 1993 paa CD-afspillere fremstillet og eksporteret af Accuphase Laboratory. De gjorde gaeldende, at de havde betalt eksportpriser, der var betydeligt hoejere end den normale vaerdi. Anmodningerne er indgivet forskriftsmaessigt, navnlig hvad angaar tidsfrister, eftersom de er indgivet inden for den frist paa tre maaneder, der er fastsat i artikel 16 i forordning (EOEF) nr. 2423/88.

(2) Tre af anmodningerne fra Amroh BV vedroerte varer, der indfoertes fra maj til juli 1992, en periode som allerede er omfattet af en kommissionsbeslutning (4) om anmodninger om tilbagebetaling af antidumpingtold opkraevet paa import af CD-afspillere med oprindelse i Japan. Naevnte beslutning, i henhold til hvilken der indroemmedes tilbagebetaling paa 16,9 % af den vaerdi, som de relevante myndigheder benyttede til beregning af antidumpingtolden, boer ogsaa anvendes for de paagaeldende tre transaktioner, da hensyntagen hertil i beregningen ikke har nogen indvirkning paa den faktiske dumpingmargen for den betragtede periode.

(3) Kommissionen besluttede at behandle de oevrige anmodninger, som vedroerte import mellem februar og juni 1993, i overensstemmelse med de regler for tilbagevendende anmodninger, som er fastsat i Kommissionens meddelelse vedroerende tilbagebetaling af antidumpingtold (5). De oplysninger, der var noedvendige for at fastslaa anmodningernes gyldighed, blev paa ansoegernes anmodning indgivet direkte til Kommissionen af Accuphase Laboratory.

(4) Kommissionen indhentede og efterproevede alle de oplysninger, som den ansaa for noedvendige for at behandle anmodningerne om tilbagebetaling.

(5) Ansoegerne er blevet underrettet om resultaterne af Kommissionens undersoegelse af anmodningerne. Parterne indroemmedes en rimelig frist til fremsaettelse af bemaerkninger til ovennaevnte oplysninger, og i det omfang det ansaas for paakraevet, blev der taget hensyn til saadanne bemaerkninger.

II. DEN PAAGAELDENDE VARE

(6) Definitionen af den paagaeldende vare er identisk med den, der er indholdt i forordning (EOEF) nr. 112/90, aendret ved forordning (EOEF) nr. 819/92 (6). Der er saaledes tale om visse CD-afspillere henhoerende under KN-kode ex 8519 31 00, ex 8519 39 00, ex 8519 99 10, ex 8520 31 90, ex 8520 39 10, ex 8520 39 90 og ex 8527 31 91 (Taric-kode: 8519 31 00*10, 8519 39 00*10, 8519 99 10*10, 8520 31 90*30, 8520 39 10*10, 8520 39 90*10 og 8527 31 91*10) (7) (i det foelgende benaevnt CDP).

III. RESULTATERNE AF UNDERSOEGELSEN

A. Realiteten

(7) Ifoelge artikel 16, stk. 1, i forordning (EOEF) nr. 2423/88 er det importoeren, som har betalt antidumpingtold og anmoder om tilbagebetaling heraf, der skal godtgoere, at den told, der er opkraevet, overstiger den beregnede dumpingmargen for den paagaeldende referenceperiode. Den faktiske dumpingmargen skal saa vidt muligt beregnes efter samme metode, som blev anvendt under den oprindelige undersoegelse.

(8) Kommissionen fandt, at de oplysninger, der var indgivet af ansoegerne og eksportoeren vedroerende den normale vaerdi og eksportpriserne for de forskellige CDP-modeller, var tilstraekkelige til at foretage en korrekt beregning af den faktiske gennemsnitlige dumpingmargen.

1. Normal vaerdi

(9) En af de CDP-modeller, der fremstilledes af Accuphase Laboratory, solgtes i tilstraekkelige maengder paa hjemmemarkedet til at kunne betragtes som repraesentativ og til priser, som sikrede daekning for alle omkostninger, der med rimelighed kunne fordeles i normal handel. Den normale vaerdi blev foelgelig fastsat paa grundlag af de vejede gennemsnitspriser for denne model med fradrag af eventuelle prisafslag eller rabatter. For de oevrige modeller beregnedes den normale vaerdi i overensstemmelse med artikel 2, stk. 3, litra b), nr. ii), i forordning (EOEF) nr. 2423/88.

2. Eksportpris

(10) Eftersom Accuphase Laboratory solgte CDP direkte til uafhaengige importoerer i Faellesskabet, blev eksportpriserne fastsat paa grundlag af de priser, der faktisk var betalt eller skulle betales for de varer, der solgtes til eksport til Faellesskabet.

3. Sammenligning

(11) For at sikre en rimelig sammenligning mellem den normale vaerdi og eksportprisen og i overensstemmelse med artikel 2, stk. 9 og 10, i forordning (EOEF) nr. 2423/88 tog Kommissionen hensyn til forskelle, der paavirkede prisernes sammenlignelighed, hvor det paa tilfredsstillende maade kunne godtgoeres, at der forelaa en forbindelse mellem disse forskelle og det paagaeldende salg. Der blev navnlig foretaget justeringer for fragt-, forsikrings- og haandteringsomkostninger og loen til salgspersonale. Alle sammenligninger blev foretaget i samme handelsled, dvs. ab fabrik.

(12) Hvad angaar forskelle i garantiomkostninger fastslog Kommissionen, at de justeringer, som ansoegeren gjorde krav paa for at der kunne tages hensyn til disse omkostninger paa hjemmemarkedet, delvis vedroerte transaktioner, der ikke fandt sted i undersoegelsesperioden. Kommissionen beregnede derfor gennemsnitsomkostningerne for denne post paa grundlag af alt salg af autonome CDP i den relevante periode og justerede den normale vaerdi paa dette grundlag.

(13) De oenskede justeringer for kreditomkostninger og provisioner blev kun foretaget, for saa vidt der blev fremlagt tilstraekkelig dokumentation herfor.

(14) Accuphase Laboratory kraevede ogsaa fradrag for udgifter til salgsfremme. I henhold til artikel 2, stk. 10, litra c), i forordning (EOEF) nr. 2423/88 kan der imidlertid ikke indroemmes justering for forskelle i saadanne udgifter, som ikke har direkte tilknytning til det paagaeldende salg, da de ikke paavirker prisernes sammenlignelighed, og kravet afvistes derfor.

4. Dumpingmargen

(15) For den paagaeldende referenceperiode sammenlignede Kommissionen den vejede gennemsnitlige normale vaerdi for hver CDP-model, ab fabrik, med Accuphase Laboratory's eksportpris af fabrik for hver forsendelse, der solgtes til eksport til Faellesskabet i samme periode. Kommissionen konstaterede, at den gennemsnitlige dumpingmargen i den betragtede periode var lavere end den told, der er fastsat i forordning (EOEF) nr. 112/90 som gaeldende for denne producent. Kommissionen fastslog, at den vejede gennemsnitlige dumpingmargen i den paagaeldende periode udgjorde 15,7 % udtrykt i procent af den samlede cif-vaerdi. Ansoegerne har foelgelig paavist, at tolden, som er opkraevet til en sats paa 32 %, overstiger den faktiske dumpingmargen for den paagaeldende periode.

B. Tilbagebetalingen

(16) Det beloeb, der skal betales tilbage til ansoegerne, og som udgoer forskellen mellem den told, der er opkraevet, og den faktiske dumpingmargen, er lig med 16,3 % (32 % minus 15,7 %) af den vaerdi, som de paagaeldende myndigheder har benyttet til beregning af antidumpingtolden.

(17) For de transaktioner, der er naevnt i betragtning 2, er det beloeb, som skal tilbagebetales, lig med 16,9 % af den vaerdi, som de paagaeldende myndigheder har benyttet til beregning af antidumpingtolden.

(18) Ansoegerne blev underrettet om resultaterne af denne undersoegelse og fremsatte ingen bemaerkninger hertil. Kommissionen underrettede medlemsstaterne og afgav udtalelse om sagen. Ingen medlemsstat gjorde indsigelse herimod -

VEDTAGET FOELGENDE BESLUTNING:

Artikel 1

De anmodninger om tilbagebetaling af antidumpingtold, der er indgivet af Amroh BV og PIA HiFi Vertriebs GmbH, og som vedroerer import i perioden fra den 21. december 1992 til den 20. juni 1993, imoedekommes med et beloeb svarende til 16,3 % af den vaerdi, som de paagaeldende myndigheder har benyttet til beregning af antidumpingtolden.

De anmodninger om tilbagebetaling af antidumpingtold, der er indgivet af Amroh BV, og som vedroerer import i perioden fra maj til juli 1992, imoedekommes med et beloeb svarende til 16,9 % af den vaerdi, som de paagaeldende myndigheder har benyttet til beregning af antidumpingtolden.

Artikel 2

De beloeb, der er anfoert i artikel 1, tilbagebetales af henholdsvis de nederlandske og de tyske myndigheder.

Artikel 3

Denne beslutning er rettet til Kongeriget Nederlandene, Forbundsrepublikken Tyskland og ansoegerne:

- Amroh BV, Hogeweyselaan 227, 1382 JL Weesp, Nederlandene

- PIA HiFi Vertriebs GmbH, Rosenweg 6, 64331 Weiterstadt, Tyskland.

Udfaerdiget i Bruxelles, den 21. december 1994.

Paa Kommissionens vegne

Leon BRITTAN

Medlem af Kommissionen

(1) EFT nr. L 209 af 2. 8. 1988, s. 1.

(2) EFT nr. L 66 af 10. 3. 1994, s. 10.

(3) EFT nr. L 13 af 17. 1. 1990, s. 21.

(4) EFT nr. L 150 af 22. 6. 1993, s. 44.

(5) EFT nr. C 266 af 22. 10. 1986, s. 2.

(6) EFT nr. L 87 af 2. 4. 1992, s. 1.

(7) Autonome lydgengivere med et laseroptisk laesesystem, hvis ydre dimensioner er mindst 216 × 45 × 150 mm, ogsaa apparater, hvori der kan indlaegges hoejst ti CD-plader, herunder lydgengivere, der kan indgaa i en saakaldt »rack«, men som kan fungere separat med egen stroemforsyning og betjening, beregnet til tilslutning til lysnet med normalt 110/120/220/240 V vekselstroem og ikke i stand til at fungere med en stroemforsyning paa DC 12 V og derunder.